12. juuli

**12. juuli** on Gregoriuse kalendri 193. (liigaastal 194.) päev. Juliuse kalendri järgi 29. juuni (1901–2099).

## Sündmused
### [[Eesti]]s
* 1880 – Venemaa keiser kinnitas Tartu õpperingkonna reaalkoolide põhimääruse, mille järgi Eesti alal võis asutada kohalikke saksa õppekeelega reaalkoole. See oli eriline seetõttu, et nende koolide asutamine ei olnud ülevenemaalise põhimäärusega kooskõlas.  
*1912 – Tallinnas Paljassaarel pandi paika Peeter Suure sõjasadama põhjakivi. Üritusel osales ka Nikolai II.
*1928 – Nõukogude jäälõhkuja Krassin (selle kapten oli eestlane Karl Jõgi) päästis Teravmägede lähedal Umberto Nobile ekspeditsiooni ellujäänud.
*1930 – Riigikogu võttis vastu teraviljakaitseseaduse, mille kohaselt rukki ja rukkijahu importimise õiguse sai üksnes riik.
* 1996 – Eesti ja Läti sõlmisid merepiirilepingu.
* 1998 – Hoiupanga ja Hansapanga aktsionärid andsid heakskiidu pankade ühinemisele, mille tulemusel tekkis Baltimaade suurim finantskontsern.
* ...

### Maailmas
* 1891 – Saksa anatoom Heinrich Wilhelm Gottfried von Waldeyer-Hartz võttis närviraku tähenduses kasutusele sõna "neuron".
* 1917 – Esimene maailmasõda: Saksa väeüksused kasutasid Belgias Ieperi lähistel esimest korda maailmas sinepigaasi keemiarelvana.
* 1920 – Leedu ja Nõukogude Venemaa vahel sõlmiti Moskva rahuleping.
* 1931 – Prantsusmaal avati D'Artagnani mälestussammas.
* 1941 – Nõukogude Liidus võeti vastu dekreet, millega saadeti GULAGi kinnipidamiskohtades viibivad isikud nende soovil rindele erilistes kinnipeetutest formeeritud väeosade koosseisus.
* 1945 – USA sõjaväeline valitsus Saksamaal avaldas nimekirja umbes 1000 natsionaalsotsialistlikust raamatust, mis tuli avalikest raamatukogudest eemaldada.
* 1962 – ansambel The Rolling Stones andis Londonis Marquee Clubis oma esimese kontserdi.
* 1975 – São Tomé ja Príncipe iseseisvus Portugalist.
* 1979 – Kiribati iseseisvus Suurbritanniast.

## Sündinud

* 1817 – Henry David Thoreau, USA kirjanik ja filosoof
* 1868 – Stefan George, saksa luuletaja
* 1892 – Bruno Schulz, juudi päritolu Poola kirjanik
* 1904 – Pablo Neruda, tšiili luuletaja, Nobeli kirjandusauhind 1971
* 1934 – Van Cliburn, ameerika pianist
* 1937 – Bill Cosby, ameerika telesarjakoomik
* 1946 – Valentina Tolkunova, vene laulja
* 1968 – Tõnu Viik, eesti filosoof
* 1969 – Lisa Nicole Carson, ameerika filminäitleja
* 1974 – Stylianós Giannakópoulos, kreeka jalgpallur
* 1978 – Michelle Rodriguez, ameerika näitleja
* 1982 – Antonio Cassano, itaalia jalgpallur

## Surnud

*1712 – Richard Cromwell, Inglise poliitik
*1917 – Hugo Simberg, soome kunstnik
*1935 – Alfred Dreyfus, juudi päritolu Prantsuse ohvitser
*1949 – Douglas Hyde, Iirimaa keeleteadlane ja poliitik, riigi president 1938–1945
*1967 – Friedrich Ermler, Vene filmirežissöör
*1981 – Boriss Polevoi, vene kirjanik ja ajakirjanik
*2014 – Valerija Novodvorskaja, Venemaa poliitik, inimõiguslane, ajakirjanik ja endine Nõukogude dissident

## Pühad
* Mälestuspäev Alfred Dreyfusi auks (Prantsusmaa)

## Nimepäev
* Eestis – Armand, Herman, Hermann, Hermo, Härm, Härmel, Härmo

## Ilmarekordid
*2010 – päeva kõrgeim õhutemperatuur Tallinnas (+31,6 °C). Eelmine päeva rekord (+31,0 °C) oli 1885. aastal.
*2010 – aasta kõrgeim õhutemperatuur Eestis (Jõgeval +32,9 °C).

## Viited